|  |  |  |  |
| --- | --- | --- | --- |
| **Tárgy:** | **Szellemi Örökség, Nemzetiségi és Térségi Kapcsolatok Szakmai Bizottsága NYILVÁNOS ülése** | | |
| **Helyszín:** | **Polgármesteri Hivatal I. emeleti Kistanácskozó** | | |
| **Időpont:** | **2025. február 26-án 11:00 órakor** | | |
| **Jegyzőkönyv-**  **vezető:** | **Koncz-Háda Éva** | | |
| **Jelenléti ív** | **Név** | **Aláírás** | **Megjegyzés** |
|  | **DR. DANKA LAJOS** |  | képviselő, a **bizottság elnöke** |
|  | **LENKAI NÓRA** |  | képviselő, a bizottság tagja |
|  | **BERÉNYI ATTILA** |  | külső szakértő, a bizottság tagja |
|  | **KOCSIS BENCE** |  | külső szakértő, a bizottság tagja |
|  | **MÉSZÁROS TIBOR** |  | külső szakértő, a bizottság tagja |
|  | **SALY ANTAL** |  | külső szakértő, a bizottság tagja |
|  | **VERSEGI VALENTIN** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |

|  |  |  |  |
| --- | --- | --- | --- |
|  | NAGYNÉ  DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője |
|  | STÉGER GÁBOR |  | Közgazdasági és Adó Osztály vezetője |
|  | VINCZÉNÉ  DR. MENYHÁRT MÁRIA |  | Egészségügyi és Közszolgálati Osztály vezetője |
|  | FRIEDL TAMÁS |  | SZMJV Német Önkormányzatának  elnöke |
|  | JURASITS FERENC |  | Szombathelyi Horvát Nemzetiségi Önkormányzat elnöke |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi  Önkormányzatának elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágota  könyvvizsgáló |  |  |
| Szlávik Gábor  igazgató |  | Blaguss Agora Hungary Kft. |
| Tóth Gergely  kirendeltségvezető |  | Blaguss Agora Hungary Kft.  Szombathely |
| Szakács Eszter  irodavezető |  | Költségvetési Iroda |
| Dr. Füzi Judit  osztályvezető |  | Polgármesteri Kabinet |
| Koczka Tibor  sport és egészségfejlesztési koordinátor |  |  |
| Dr. Holler Péter  osztályvezető |  | Hatósági Osztály |
| Csató Kata  igazgató |  | Mesebolt Bábszínház |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**NYILVÁNOS ÜLÉS**

**Dr. Danka Lajos, a bizottság elnöke:** Köszöntöm önöket a Szellemi Örökség, Nemzetiségi és Térségi Kapcsolatok Szakmai Bizottságának az ülésén. Köszöntöm alpolgármester urat, a bizottság tagjait, illetve az önkormányzat dolgozóit és a megjelent vendégeket. Hiányzóról nem tudok, teljes a létszám. Szavazóképesek vagyunk. Az ülést 11:00 órakor megnyitom. Jegyzőkönyv-hitelesítésre felkérem Lenkai Nóra képviselő asszonyt. Bólintást látok, elfogadja. Erről szavaznunk nem kell. Sürgősségi indítvány nincs. A napirendhez további javaslatok vannak-e? Az előterjesztések megtárgyalásának helyére vonatkozó módosító indítványra van-e javaslat? Nincs. Akkor a kiküldött napirendről szavazunk. Aki támogatja a kiküldött napirendi pontok tárgyalását, az kérem kézfelemeléssel jelezze. Egyhangú igen szavazat.

*A szavazásnál 7 fő bizottsági tag volt jelen*

*A Bizottság 7 egyhangú igen szavazattal a napirendet elfogadta, és az alábbi határozatot hozta:*

**7/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága napirendjét az alábbiak szerint fogadta el:

**1./ Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára** /*Közgyűlés 4./napirend*/

**Előadó:** Stéger Gábor, a Közgazdasági és Adó Osztály vezetője

**Meghívottak:** Gáspárné Farkas Ágota, könyvvizsgáló

Szlávik Gábor, a Blaguss Agora Hungary Kft. ügyvezető igazgatója

Tóth Gergely, a Blaguss Agora Hungary Kft. szombathelyi kirendeltségvezetője

**2./ Javaslat Szombathely Megyei Jogú Város „VIVA Savaria! – Élj egészségesen, élj tovább!” Egészségfejlesztési Program elfogadására** /*Közgyűlés 8./napirend/*

**Előadó:** Dr. Füzi Judit, a Polgármesteri Kabinet osztályvezetője

**3./ Javaslat közterületek elnevezésére** /*Közgyűlés 10./napirend/*

**Előadó:** Dr. Holler Péter, a Hatósági Osztály vezetője

**4./ Javaslat a Mesebolt Bábszínház pályázaton történő részvételének jóváhagyására** */SAJÁT/*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csató Kata, a Mesebolt Bábszínház igazgatója

**Felelős:** Dr. Danka Lajos, a Bizottság elnöke

**Határidő:** azonnal

**Dr. Danka Lajos, a bizottság elnöke:** Akkor kezdjük az 1. napirendi pontunk tárgyalásával.

**1./ Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára** /*Közgyűlés 4./napirend*/

**Dr. Danka Lajos, a bizottság elnöke:** Az előterjesztéshez 2 rendelettervezet és 8 határozat tartozik. Kérdezem az alpolgármester urat, hogy kívánja-e kiegészíteni? Osztályvezető úr? Nem. Akkor kérdezem a bizottság tagjait, hogy van-e észrevételük a költségvetéssel kapcsolatban? Nem. Nekem igen. Átnézve ezt a költségvetést azt kell, hogy mondjam, hogy ilyen éles költségvetéssel én még nem találkoztam. Ami nem csoda, hiszen láttuk, hogy milyen szintű elvonás, illetve költségnövekedés jelentkezett az elmúlt évben. Szakmailag kifogástalan az anyag. Mutatja a háttérdolgozóknak a felkészültségét. Ugyanakkor én egy kicsit lehet, hogy félős vagyok, de félek ettől az évtől, ez alapján a költségvetés alapján. Ennyit szerettem volna hozzáfűzni a költségvetéshez. Akkor, ha nincs kifogása a bizottságnak, szavazhatunk-e egyben a határozatokról és a rendelettervezetekről? Szavazhatunk egyben? Úgy látom, hogy igen. Ki az, aki támogatja a határozati javaslatot? Ki az, aki nem? Ki az, aki tartózkodik?

*A szavazásnál 7 fő bizottsági tag volt jelen.*

*A Bizottság 4 igen és 3 tartózkodás mellett a javaslatokat elfogadta, és az alábbi határozatokat hozta:*

**8/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és az önkormányzat 2025. évi költségvetéséről szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő**: 2025. február 27.

**9/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló 19/2019. (X. 31.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő**: 2025. február 27.

**10/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a Szombathely Megyei Jogú Város Önkormányzata saját bevételeinek és az adósságot keletkeztető ügyleteiből eredő fizetési kötelezettségeinek a 2025. évi költségvetési évet, és az azt követő három évre várható összegének megállapításáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő**: 2025. február 27.

**11/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a 2026. évi várható költségvetési helyzet tudomásul vételéről szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő**: 2025. február 27.

**12/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a Szombathelyi Egészségügyi és Kulturális Intézmények Gazdasági Ellátó Szervezetének létszámelőirányzata 2025. január 1. napjától történő módosításáról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Vigné Horváth Ilona, a GESZ igazgatója/

**Határidő**: 2025. február 27.

**13/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést és az önkormányzat óvodai, illetve bölcsődei ellátórendszerében dolgozó pedagógusok, valamint pedagógus munkakörben foglalkoztatott munkavállalók béremelésének tudomásul vételéről szóló IV. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Stéger Gábor, a Közgazdasági és Adó Osztály vezetője

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő**: 2025. február 27.

**14/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a Szombathelyi Kézilabda Klub és Akadémia részére önkormányzati támogatás biztosításáról szóló V. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

**Határidő**: 2025. február 27.

**15/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a BLAGUSS Agora Hungary Kft.-vel kötött közszolgáltatási szerződés alapján az egy kilométerre vetített ellentételezés 2025. évre vonatkozó összegének megállapításáról szóló VI. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője.)

**Határidő**: 2025. február 27.

**16/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a Haladás 1919 Labdarúgó Kft.  indulási jogának megszerzéséhez megtett kezesség- és sportfegyelmi felelősségvállalás tartalmával egyetértésről szóló VII. határozati javaslatot javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő**: 2025. február 27.

**17/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város Önkormányzata 2025. évi költségvetéséről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és az 5 éves időszakra energiamenedzsment szoftver beszerzéséről szóló VIII. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője.)

**Határidő**: 2025. február 27.

**Dr. Danka Lajos, a bizottság elnöke:** Következik a 2. számú napirendi pontunk tárgyalása.

**2./ Javaslat Szombathely Megyei Jogú Város „VIVA Savaria! – Élj egészségesen, élj tovább!” Egészségfejlesztési Program elfogadására** /*Közgyűlés 8./napirend/*

**Dr. Danka Lajos, a bizottság elnöke:** Maga a program széles körben egyeztetésre került, az egyéni képviselők egyeztettek, illetve Koczka Tibor úr, aki ennek a referense, egyeztette a lakossággal. Van-e valakinek hozzáfűzni valója? Megadom a szót Saly Antal bizottsági tagtársunknak.

**Saly Antal, a bizottság tagja:** Köszönöm a szót. Tisztelt Elnök úr! Tisztelt Bizottság! A „Viva Savaria!” koncepciójával egyetértünk, és fontosnak is tartjuk. A sport és a mozgás szeretete fontos, hogy eljusson minél több emberhez és ez jó irány. A termelői piacok támogatásával is teljes mértékben egyet tudunk érteni. A Mi Hazánk Mozgalom is indított Hazai Vásár néven hasonló kezdeményezést. Az egészséges életmódhoz nagyban hozzájárul, hogy ellenőrzött minőségű és hazai termékeket fogyasszunk, ellentétben a külföldről behozott, tartósítószerekkel dúsított élelmiszerekkel. Viszont a növényi alapú táplálkozás népszerűsítése alatt nem tudom, hogy azt kell-e érteni, hogy majd későbbiekben nagy mértékben csökkenteni kellene - esetleg ki kellene-e váltani - az állati eredetű élelmiszerek fogyasztását? Véleményünk szerint az egészséges emberi szervezet működéséhez fontos lenne mind a növényi, mind az állati eredetű élelmiszerek bevitele. Köszönöm.

**Dr. Danka Lajos, a bizottság elnöke:** Alpolgármester úr?

**Dr. László Győző, alpolgármester:** Köszönöm a szót. Tisztelt Elnök úr! Tisztelt Bizottság! Köszönjük a Mi Hazánk képviselőjének a támogatását. Én azt gondolom, hogy ez tényleg egy jó program. Azzal teljes mértékben egyetértek, és a program is erre irányul, hogy egy diverzifikált táplálkozás kell, amiben ugyanúgy helye van a fehérjének, az állati eredetű táplálkozásnak, de az tény, hogy nagyon kevéssé ismert és nagyon kevéssé preferált a növényi alapú. Egy egészséges egyensúlyra fogunk törekedni. Az anyag is ezt tartalmazza. Azt gondolom, hogy egyet tudunk érteni ebben. Köszönjük a támogatást. Még egyszer köszönöm Koczka Tibornak és a munkatársainak, akik a program kidolgozásában részt vettek, és valamennyi városlakónak, mert nagyon sok értékes észrevételt kaptunk, ami bedolgozásra került az anyagba. Köszönöm szépen.

**Dr. Danka Lajos, a bizottság elnöke:** Egyéb hozzászólás? Nekem lenne észrevételem. Elnézést kérek Koczka Tibortól. Többször beszéltünk róla, hogy egyeztetünk, aztán sem az övé, sem az én időbeosztásom nem tette ezt lehetővé. Azért hadd mondjak el egy-két gondolatot ezzel kapcsolatban, amit esetleg meg kellene fontolni ehhez a programhoz. Van egy csomó sportegyesület a városban, amelyik támogatást élvez az önkormányzattól. Ezeket a támogatásokat úgy kellene adni, hogy mellette elvárnánk azt a sportegyesületektől vagy az intézményektől, hogy lehetőséget biztosítsanak a helyi vállalkozásoknak arra, hogy kedvezményesen igénybe vegyék ezeket a szolgáltatásokat. Példának okáért akár a különböző sportlétesítményeket, akár pl. az uszodába kedvezményes bérletet adni a helyi vállalkozásoknak, amit a dolgozói fel tudnának használni. Közgazdaságilag is a kihasználtságot lehetne változtatni, illetve javítani vele. Sőt ezzel azt is el tudnánk érni, hogy ne a csúcsidőszakokban vegyék igénybe, mert azt mondjuk, hogy ezeket a kedvezményes bérleteket csúcsidőn kívül vehetnék igénybe. A prevenció esetében, ha már egyszer a háziorvosi rendszerünkben van olyan, hogy prevenciós időszak is van, amivel azért van egy kis ambivalenciám. Azt lehet tapasztalni, hogy a prevenciós időszakban a háziorvosok nem rendelnek. Preventálnak biztos, nem vettem észre. Akkor már legyen kötelezettségük ebben a programban részt venni. Ténylegesen a prevenció irányába elvinni ezeket a dolgokat. A háziorvosi rendelő betegeinek valamilyen programot vagy ebben a programban való részvételét lehet javasolni. Ezeket tudnám kiegészítésként mondani a programhoz. Egyébként teljesen egyetértek a program céljával, a módszerek is támogathatóak. Én úgy gondolom, hogy ez egy jó irány. Sokszor elhangzik az, hogy támogatást az élsport kap, a tömegsport nem. Mint volt vállalatvezető sokszor megkaptam a főnökeimtől, hogy miért kapjon a Haladás támogatást, hiszen az élsportnak ugyan hihetetlen eredményei voltak abban az időben, amikor én vezettem a Vasúti Igazgatóságot, viszont a tömegsportot nem érzékelték, hogy támogatná az egyesület. Én azt hiszem, hogy ha a városnak van egy ilyen nagy hagyományú és mindenkihez kötődő egyesülete, az csak vonzerő lehet a tömegsportban is és ez előbbre viheti akár ezt a programunkat is. Bár tudjuk, hogy a Haladás VSE-vel azért vannak problémák. Valószínűleg lesz mivel küzdenie a városvezetésnek. Köszönöm szépen, ezt gondoltam hozzáfűzni. Alpolgármester úrnak adom meg a szót.

**Dr. László Győző, alpolgármester:** Köszönöm a szót. Tisztelt Elnök úr! Tisztelt Bizottság! Elnök úr felvetésére reagálnék röviden. Köszönjük, ezt igyekszünk beépíteni. Egyesületeket, cégeket támogatunk. Azt gondolom, hogy minden egyesületnek más a működése. Tehát a kötelezően előírandó feladatok közé én nem tenném be. Látni kell, hogy eleve olyan egyesületeket támogatunk, preferálunk városi szinten is, akik biztosítanak a szombathelyiek számára ilyen lehetőségeket. Törekedni kell rá, de hogy kötelezően előírjuk… Annyira diverz, más, eltérő a működés, hogy én ezt általános jelleggel nem biztos, hogy bevezetném. De maga az irány jó, ezzel egyet tudok érteni. Az orvosaink tekintetében a prevenciós időszak vonatkozásában azért annyiban hadd védjem meg őket, hogy egyrészt a prevenciós időszakot jogszabály írja elő. Tehát ebben mozgástér nincs. Én amit látok, hogy olyan az adminisztrációs leterheltsége az orvosainknak, hogy valóban, ha nem is rendelnek állandóan, az adminisztrációknak a megfelelő kitöltésével vannak elfoglalva. Illetve olyan feladatokat végeznek, ami szintén egy adminisztratív terhelés, igazolások kiállítása, gyógyszer felírások. Rendelési időben nem tudják elvégezni a feladataikat. Tehát nem arról van szó, hogy ők ne dolgoznának vagy preventálnának. Ez egy kevésbé látható munka, de a háttérkötelezettségeket ugyanúgy el kell végezni. Az orvosaink rendkívül leterheltek. Igazából a prevenciós időszakban nem az valósul meg, aminek a jogalkotói szándék szerint kellene, hanem az egyéb feladatokban, hogy utolérjék magukat. Nagyon jól látja elnök úr, egyezik a véleményünk. Az élsportnak és a tömegsportnak kéz a kézben kellene járnia, hiszen egyik adja a példát, a másik adja a lehetőséget, és ebből tudnak aztán kinőni az élsportolók. Tehát egy egészséges egyensúlyban kellene lennie. A „Viva Savaria!”-val kapcsolatosan már korábban az „Éljen Szombathely!” programsorozat kapcsán számos új rendezvényt is hoztunk létre. Ezeket szeretnénk tovább vinni. Ilyen a Fitt-Mix, ilyen a Fut a város, ilyen a Spartan Race, ami a régiónak a legnagyobb sportrendezvénye. Említhetném a streetball-t, amik mind-mind olyan lehetőséget biztosítanak a szombathelyieknek, hogy ne csak nézzék, hanem részt is tudjanak venni ezekben a programokban. Ezen fogunk dolgozni. Nyilván ez, ha kiegészül egy egészséges életmódszemlélettel, ami mind táplálkozásból, mind mozgásból áll, akkor egészségesebb városhoz fog vezetni, ami mindenki számára előnyöket hordoz. Köszönöm az észrevételeket, igyekszünk beépíteni.

**Dr. Danka Lajos, a bizottság elnöke:** Köszönöm szépen. Nem becsülöm alá a háziorvosok feladatát és leterheltségét, hiszen saját tapasztalatom az elmúlt hónapokban jócskán van a háziorvosok, illetve a kórház személyzetének a leterheltségéből. Lelkiismeretesen látják el a munkájukat. Az viszont teljesen egyértelmű, folyamatos jelzés jön a város lakói részéről, hogy nem tudják elérni a háziorvost telefonon, nem veszik fel. A háziorvosi rendelőknél nagyon jól működik ez a telefonügyeletes szolgálat, de, ha az ügyeletes kiesik, akkor van olyan, hogy napokig nem lehet elérni egy-egy orvosi rendelőt.

Valamilyen szinten ki kellene találni azt, hogy egyrészt – számítógépes világban élünk - valahogyan jelentkezni lehessen számítógépes rendszeren keresztül. Illetve, hogy a háziorvosok a beérkező hívások után visszahívják az illetőt. Ugyanis én azt látom, hogy a kommunikációval vannak problémák, és bizony a beteg amúgy is nyűgös, hiszen a bajaival van elfoglalva, erre még rájön, hogy nem tudja elérni a háziorvosát mondjuk egy lelettel kapcsolatban, akkor a végén már nagyon ideges lesz. Hiszen ott a lelet, látja, hogy valami nem stimmel, nem tudja, hogy mi az, és az orvosra lenne szükség, aki megnyugtatja. Erre gondoltam, amikor arról beszéltem, hogy prevenció, hiszen ez is hozzátartozik szerintem a rendszer működéséhez. Amennyiben további hozzászólás nincs, egy határozati javaslatunk van. Kérdezem, hogy ki az, aki támogatja a program elfogadását? Kérem, kézfelemeléssel jelezze. Ki az, aki nem? Ki az, aki tartózkodik? Egy tartózkodás.

*A szavazásnál 7 fő bizottsági tag volt jelen.*

*A Bizottság 6 igen szavazat és 1 tartózkodás mellett a javaslatot elfogadta, és az alábbi határozatokat hozta:*

**18/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat Szombathely Megyei Jogú Város „VIVA Savaria! – Élj egészségesen, élj tovább!” Egészségfejlesztési Program elfogadására*” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(a végrehajtás előkészítéséért:

Dr. Füzi Judit a Polgármesteri Kabinet osztályvezetője.)

**Határidő**: 2025. február 27.

**Dr. Danka Lajos, a bizottság elnöke:** A 3. számú napirendi pontunk tárgyalása következik.

**3./ Javaslat közterületek elnevezésére** /*Közgyűlés 10./napirend/*

**Dr. Danka Lajos, a bizottság elnöke:** Az előterjesztés két határozati javaslatot tartalmaz. Az első két új utca elnevezését. A második a Halmosi Zoltán sétány ügyével lefolytatott egyeztetés eredményét tartalmazza. Van-e valakinek az előterjesztéssel kapcsolatban észrevétele, megjegyzése? Nincs. A két új utca elnevezésével kapcsolatban azt gondolom, hogy körül lett járva a kérdés. A sétány elnevezése Halmosi Zoltánról mindenképpen támogatható részemről. Igaz, hogy ez magánterület, tehát az egyesület területén lévő sétányról van szó, de meg kell, hogy emlékezzünk azokról a sportolókról, akik példát mutathatnak a későbbiekben a fiataloknak. Úgy a sportolókról, mint azoknak, akikről már beszéltünk. Teljes mértékig támogatom az elnevezést. Amennyiben hozzászólás nincs, akkor szavazásra teszem fel a kérdést. Szavazhatunk-e egyben a két határozatról? Igen. Ki az, aki támogatja az előterjesztést? Kérem kézfelemeléssel jelezze. Egyhangú igen szavazat.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatokat elfogadta, és az alábbi határozatokat hozta:*

**19/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat közterületek elnevezésére*” című előterjesztést megtárgyalta, és javasolja a Közgyűlésnek elfogadásra, hogy az I. határozati javaslatban a Szombathely, 10837/1 hrsz-ú ingatlan elnevezése Szőllősi Németh János utca, a Szombathely, 10837/23 hrsz-ú ingatlan elnevezése Makkos Vilmos utca legyen.

**Felelős:** Dr. Danka Lajos, a Bizottság elnöke

(a végrehajtás előkészítéséért:

Dr. Holler Péter, a Hatósági Osztály vezetője)

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Dr. Füzi Judit, a Polgármesteri Kabinet osztályvezetője)

**Határidő**: 2025. február 27.

**20/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat közterületek elnevezésére*” című előterjesztést megtárgyalta, és a Halmosi Zoltán sétányról szóló tájékoztatás tudomásul vételéről szóló II. határozati javaslatot az előterjesztés szerint javasolja a Közgyűlésnek elfogadásra.

**Felelős:** Dr. Danka Lajos, a Bizottság elnöke

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő**: 2025. február 27.

**Dr. Danka Lajos, a bizottság elnöke:** Végül a 4. számú napirendi pontunk tárgyalása következik.

**4./ Javaslat a Mesebolt Bábszínház pályázaton történő részvételének jóváhagyására** */SAJÁT/*

**Dr. Danka Lajos, a bizottság elnöke:** Az előterjesztés egy határozati javaslatot tartalmaz. A Mesebolt Bábszínház nemzetközi pályázaton történő részvételével egyetértésről szól a határozati javaslat. A magam részéről úgy gondolom, hogy lehetőséget kell biztosítani arra, hogy a Bábszínház pályázatokon induljon, és ezzel javítsa a szolgáltatásainak a színvonalát. Van-e valakinek ezzel kapcsolatban észrevétele? Ha nincs, akkor szavazásra teszem fel a kérdést. Ki az, aki támogatja a Mesebolt Bábszínház pályázaton történő részvételét? Egyhangú igen szavazat.

*A szavazásnál 7 fő bizottsági tag volt jelen.*

*A Bizottság 7 egyhangú igen szavazattal a javaslatot elfogadta, és az alábbi határozatot hozta:*

**21/2025. (II. 26.) SZÖNT számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága a „*Javaslat a Mesebolt Bábszínház pályázaton történő részvételének jóváhagyására*” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 5. pontjában meghatározott feladatkörében a Mesebolt Bábszínház „Borders beyond borders” című önrészt nem igénylő pályázata benyújtását a Visegrádi 4 nemzetközi pályázatán - a Gazdasági és Jogi Bizottság 50/2025. (II.24.) GJB számú határozatában megadott jóváhagyással egyetértve - tudomásul veszi.

**Felelős:** Dr. Danka Lajos, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csató Kata, a Mesebolt Bábszínház igazgatója)

**Határidő:** azonnal

**Dr. Danka Lajos, a bizottság elnöke:** Köszönöm szépen a részvételt. A bizottsági ülésünk végére értünk. Az ülést bezárom 11:21 perckor. További szép napot mindenkinek!

Szombathely, 2025. március 11.

**(: Lenkai Nóra:) (: Dr. Danka Lajos :)**

a bizottság tagja a bizottság elnöke

(Aláírva: ) (Aláírva: )